laion/Wikipedia-Exotic huggingface dataset:
ישראל קמחי

ישראל קמחי (נולד ב-11 ביוני 1977) הוא די ג'יי, מתופף, מלחין, מפיק ומוזיקאי ישראלי. נולד לאבא מוזיקאי, אח של מיכל קפטה ושרון לין. קמחי גדל ברמת השרון. למד בבית הספר היסודי "גולן", חטיבת הביניים "עלומים" ובתיכון "רוטברג". בשנת 1993 כאשר היה בן 16 החל את לימודיו בבית הספר למוזיקה "רימון". בתקופה זו ניגן קמחי בין היתר עם עידן רייכל, עילי בוטנר ועוד. בשנת 1994 החל קמחי לתקלט עם שדרן הרדיו אלי ישראלי. בשנת 1995, כאשר היה בן 17, הצטרף ללהקת החתונות "השגרירים", עימם הופיע על במות בישראל ומחוצה לה. בשנת 1996 עבר להתגורר בניו-יורק שם החל את לימודיו בבית הספר "Drummers Collective" בשנת 2000 השתתף קמחי בפרויקט "השרוף" של חיים צינוביץ והשתתף בהקלטת האלבום "הדמעות של היום הן הדבש של מחר". בשנת 2001 השתתף בהקלטת אלבומו השני של "השרוף" (ושהאש תמשיך לבעור). בשנת 2002 החל קמחי את דרכו כעצמאי בתחום המוזיקה לאירועים. בשנת 2003 הצטרף כחבר להקת "מלכה באיה". בשנת 2006 זכתה הלהקה בתחרות "פסטיבל השירים של ישראל" עם השיר "אם את בעניין". בשנת 2009 הלחין קמחי את השיר "עץ ירוק מפלסטיק" של הזמרת מרגלית צנעני. קמחי גם השתתף כנגן באלבומה של מרגול "דווקא היום" אשר יצא באותה שנה. בשנת 2018 נבחר לשמש כדי ג'יי הבית בתוכנית הריאליטי "חתונה ממבט ראשון" (עונה ראשונה, שנייה, שלישית, רביעית, חמישית ושישית). אלבומים של להקת מלכה באיה בהשתתפותו: 2008: שונה מבפנים 2010: בתוך הזכוכית השרוף - הדמעות של היום הן הדבש של מחר (2000) השרוף - ושהאש תמשיך לבעור (2001) נאווה מדינה - בין חיוך לדמעה (2002) מרגלית צנעני (מרגול) - דווקא היום (2009) אושיק לוי - קל וחומר (2010) בשנת 2009 התחתן עם נטלי, עורכת דין, הם הורים לארבעה ילדים. ישראל קמחי על הפרויקט שמביא ביצועים מחודשים ללהיטים שכולנו מכירים, באתר 103fm הלילה אף אחד לא יושב פה, באתר מאקו אתר האינטרנט הרשמי של ישראל קמחי ישראל קמחי, ברשת החברתית פייסבוק ישראל קמחי, ברשת החברתית אינסטגרם סרטונים בערוץ של ישראל קמחי, באתר יוטיוב להרים חתונה: איך ליצור אירוע עם אווירה מנצחת?, באתר ‏מאקו‏, 4 בנובמבר 2019
בארתלמי תימוניה

בארתלמי תימוניה (באנגלית: Barthélemy Thimonnier. נולד ב -19 באוגוסט 1793 - 5 ביולי 1857), היה ממציא צרפתי, שהמצאת מכונת התפירה הנפוצה כיום מיוחסת לו. תימוניה נולד למשפחת איכרים ענייה בעיר לארברסל שמחוז רון שבצרפת. בשנת 1795 עברה משפחתו לעיר אמפלפיס. תימוניה היה הבן הבכור מבין שבעה ילדים. הוא למד זמן מה בעיר ליון, לפני שהלך לעבוד כחייט בעיר פניסייר. תימוניה התחתן עם אשה צרפתייה קתולית בינואר 1822 (בגיל 29). בשנת 1823, הוא התיישב בפרברי העיר ועבד שם כחייט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 1830 חתם תימוניה על חוזה עם אוגוסט פרנד, מהנדס גרמני, ובו הוסכם כי השניים ירשמו את ההמצאה שלהם ביחד. הפטנט למכונה שלו הונפק ב־17 ביולי 1830 על שמם של שני הגברים, שנתמך על ידי ממשלת צרפת. באותה שנה הוא פתח (עם שותפים) את החברה הראשונה לייצור בגדים מבוססי מכונות בעולם. מפעלו מיד היה להצלחה ארצית, והצבא הצרפתי סגר איתו על חוזה להנפקת והכנת מדים לצבא. לרוע המזל, המפעל שלו הוצת ונשרף על ידי חייטים שחששו לאבד את עבודתם בעקבות הוצאת הפטנט. דגם של המכונה מוצג במוזיאון המדע בלונדון. המכונה עשויה עץ ומשתמשת במחט תיל העוברת כלפי מטה דרך הבד כדי לתפוס את החוט ולמשוך אותו למעלה ליצירת לולאה שתינעל על ידי הלולאה הבאה. כך המכונה למעשה יכולה ליצור בגדים שלמים ומסוגננים שלא נפרמים גם לאורך זמן. תקריב של מכונת התפירה, משנת 1830 לערך. הנפשת פעולת התפירה המתארת כיצד המכונה תופרת את הבגדים על מכונת התפירה הקדומה ביותר נרשם למעשה פטנט על ידי תומאס סנט בשנת 1790 - משמע המכונה של תימוניה לא הייתה הראשונה. תרומתו של סנט לא פורסמה עד שנת 1874 כאשר ויליאם ניוטון וילסון, בעצמו יצרן מכונות תפירה, מצא את הרישומים במשרד הפטנטים של לונדון ובנה שחזור מדויק על פי ההוראות שבתרשימים. ובכך הוכח כי בשנת 1790 הומצאה מכונת התפירה המקורית על ידי תומאס סנט. כדי לתקן את העוול, מוזיאון המדע של לונדון מציג את מכונת התפירה של תימוניה לצד רישומי הפטנט המקוריים של סנט. עם זאת, תואר "ממציא מכונת התפירה" לא נלקח מתימוניה. לאחר שמכר דגמים רבים של המכונה וייצא בגדים לצרפת כולה חזר תימוניה לעיר ילדותו אמפלפויס שם המשיך לעסוק כחייט, תוך כדי חיפוש אחר שיפורים במכונה שלו. הוא רשם פטנטים חדשים בשנים 1841, 1845 ו- 1847 עבור דגמים חדשים של מכונת תפירה. עם זאת, אף על פי שזכתה בפרסים בירידים העולמיים, ושזכתה לשבחים מצד העיתונות, השימוש במכונה לא התפשט מאוד. מצבו הכלכלי של תימוניה נותר קשה, והוא מת בעוני בגיל 63. עם זאת, חברת מכונות התפירה 'Thimonnier', שנוצרה לאחר מותו, הייתה קיימת עד המאה העשרים, והייתה לאחת החברות המרוויחות ביותר בצרפת. מדיה וקבצים בנושא בארתלמי תימוניה בוויקישיתוף "בארתלמי תימוניה". מכונות תפירה מהעבר להווה. פורסם ב־24 בינואר 2020. "היסטוריה של מכונת התפירה - ברתלמי תימונייה". textilefabricgarment.com. העותק המקורי נשמר בארכיון. פורסם ב־2 לאוגוסט 2010.
מחלקת הבג"צים בפרקליטות המדינה

מחלקת הבג"צים היא מחלקה בפרקליטות המדינה, המטפלת בעתירות המוגשות לבית המשפט העליון בשבתו כבית המשפט הגבוה לצדק (בג"ץ), בערעורים על החלטות בתי משפט לעניינים מינהליים, בבקשות רשות ערעור של אסירים ובהליכים נוספים. בראש המחלקה עומד החל משנת 2018 עו"ד ענר הלמן. המחלקה מייצגת את רשויות המדינה בתחומי המשפט המינהלי והחוקתי. עיקר תפקיד המחלקה הוא בייצוג הממשלה, המשרדים החברים בה ורשויות מדינה נוספות כגון צה"ל ורשות החברות הממשלתיות. המחלקה מגינה בבג"ץ על החלטות שלטוניות המתקבלות במוסדות המדינה, ובכך משפיעה על יכולת המשילות של השלטון ופעולה תקינה וחוקית של רשויות השלטון. ב-2000, לאחר חקיקת חוק בתי משפט לעניינים מינהליים, הועברו חלק מסמכויות בג"ץ לבתי המשפט המחוזיים בשבתם כבתי המשפט לעניינים מינהליים. ייצוג רשויות המדינה מבוצע על ידי המחלקות המינהליות בפרקליטויות המחוז. מחלקת הבג"צים מטפלת בערעורים המוגשים לבית המשפט העליון על פסקי דין אלו. המחלקה מטפלת גם בעתירות נגד ועדת השחרורים, מעצרים מינהליים, בהליכים הקשורים לבחירות לכנסת וכו'. המחלקה מונה כ-60 עובדים ובהם כ-30 פרקליטים. עו"ד צבי טרלו (1962 - 1967) ד"ר מישאל חשין (1968 - 1973) עו"ד דורית ביניש (1982-1976) עו"ד רנאטו יאראק (1986-1982) עו"ד נילי ארד (1987-1995) עו"ד עוזי פוגלמן (1995-2000) עו"ד אסנת מנדל (2018-2001) עו"ד ענר הלמן (החל מ-2018) כחלק מהביקורת על בית המשפט הגבוה לצדק, בעקבות המהפכה החוקתית והאקטיביזם השיפוטי שהנהיג אהרן ברק, נטען כי המחלקה נוטה לייצג את עצמה ולא את עמדת המדינה בבג"ץ ואף להציג עמדה מנוגדת. ביקורת זו מתמקדת בעיקר בייצוג עמדות של הממשלה ושל שרים המרכיבים אותה, ולא בהחלטות של רשויות המדינה בכללותן. אודות מחלקת הבג"צים באתר פרקליטות המדינה עוזי פוגלמן, מחלקת הבג״צים בפרקליטות המדינה, 2000 אסנת מנדל, על עבודת הפרקליט במחלקת הבג"צים, מעשי משפט, כרך ב' 2009 יצחק קליין, כיצד הפכה מחלקת הבג”צים לרשות המבצעת, באתר מידה, 19 בספטמבר 2014 טובה צימוקי, להגן על השלטון או על הציבור. אתוס מחלקת הבג"צים, באתר ynet, 16 באפריל 2018 דינה זילבר, "המון דברים יפים ראו עיניי": מחלקת הבג״צים כאתר של חינוך משפטי, מעשי משפט ט(1), 2017 קובי נחשוני, רוב הישראלים: בג"ץ פוסק בעיקר נגד הדת, באתר ynet, 7 ביולי 2010 יהונתן ליס, יו"ר ועדת הכנסת יריב לוין: בג"ץ מסכן את יכולת קיומנו, באתר הארץ, 12 באוקטובר 2011 בן דרור ימיני, שופטי בג"ץ עוקפים את הדמוקרטיה, באתר nrg‏, 9 בספטמבר 2008 פרופ' אומן נגד בג"ץ: "הבעיה החמורה ביותר של מדינת ישראל", מעריב השבוע, 25 בנובמבר 2014 יצחק קליין, כיצד הפכה מחלקת הבג”צים לרשות המבצעת, באתר מידה, 19 בספטמבר 2014
רכס נאש

רכס נאש (באנגלית: Nash Range) הוא רכס הרים מכוסה קרח ברובו בחוף שקלטון, בשטח חסות רוס, שבאנטארקטיקה. הרכס הוא חלק מההרים הטראנס-אנטארקטיים. גובהם הממוצע ההרים 1,206 מטרים מעל פני הים. אורכו של הרכס 70 קילומטרים. הרכס גובל בצד המערבי של מדף הקרח רוס, בין קרחון דיקי וקרחון נמרוד. הרכס גובל בחוף שקלטון ובמדף הקרח רוס שמצפון לו, בין מפרץ בואומונט שמצפון לרכס, וכף וילסון וקרחון נמרוד שבמדרום לרכס, ומשתרע עד מעבר ברידג' וקרחון אלג'י שממערב לרכס. הרכס כולל את האתרים הבאים: שמו של הרכס ניתן לו על ידי ועדת ים רוס (Ross Sea Committee). הרכס נקרא על שמו של וולטר נאש, שהיה מנהיג האופוזיציה בניו זילנד ובהמשך כיהן כראש ממשלת ניו זילנד, והן בהיותו אופוזיציונר, ובפעילותו כראש הממשלה ה-27 של ניו זילנד, תמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. רכס נאש באתר הסקר הגאולוגי של ארצות הברית רכס נאש באתר הגאזט האנטארקטי של ממשלת ניו זילנד רכס נאש באתר הגאזט האנטארקטי של ממשלת אוסטרליה רכס נאש באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן ברכס נאש תחזית מזג אוויר עדכנית ארוכת טווח עבור רכס נאש נתוני מזג אוויר היסטוריים עבור רכס נאש גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע גאוגרפי
ססיליה קרול

ססיליה קרול (בספרדית: Cecilia Krull; נולדה ב-29 ביוני 1986) היא זמרת-יוצרת ופזמונאית ספרדייה. שירה "My Life Is Going On" שימש כשיר הנושא של הסדרה בית הנייר, והשיר "Agnus Dei" אשר שימש כשיר הנושא של הסדרה בפנים. 2020: Hard 2009: All My Fears 2010: Something's Triggered 2017: My Life Is Going On 2018: La verdad 2019: Hard 2019: Agnus Dei 2020: Losing My Mind ססיליה קרול, ברשת החברתית פייסבוק ססיליה קרול, ברשת החברתית אקס (טוויטר) ססיליה קרול, ברשת החברתית אינסטגרם ססיליה קרול, במסד הנתונים הקולנועיים IMDb (באנגלית) ססיליה קרול, באתר אפל מיוזיק (באנגלית) ססיליה קרול, באתר ספוטיפיי ססיליה קרול, באתר Last.fm (באנגלית) ססיליה קרול, באתר AllMusic (באנגלית) ססיליה קרול, באתר MusicBrainz (באנגלית) ססיליה קרול, באתר דיזר ססיליה קרול, באתר Discogs (באנגלית) ססיליה קרול, באתר Genius ססיליה קרול, באתר טיידל (באנגלית) RTL 102 5 Hit Radio s.r.l, Burak Yeter & Cecilia Krull - My Life Is Going On - RTL 102.5, rtl.it (באיטלקית) Burak Yeter & Cecilia Krull - My Life Is Going On (Burak Yeter Remix) (Radio Date: 06-07-2018), EarOne ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
רכס אמיר

רכס אמיר הוא קמר, רכס הרים המהווה את חלקו הדרומי של הכרמל בצפון-מערב השומרון. שטח הרכס כ-200 קמ"ר וצורתו מעין טרפז עם בסיס רחב במזרח ובסיס צר במערב. גבולותיו הם נחל עירון בצפון, עמק יזרעאל במזרח, עמק דותן ונחל חדרה בדרום ומישור החוף במערב. פסגתו של הרכס בהר אלכסנדר, שגובהו 527 מטרים מעל פני הים. הרכס מנוקז למזרח אל נחל קישון, ולדרום, מערב וצפון אל נחל חדרה באמצעות מספר נחלים. העיקריים שבהם הם נחל עוז, נחל רימונים, נחל תענך וואדי אל-ג'אמוס הנשפכים לנחל קישון, ונחל נרבתה הנשפך לנחל חדרה. לאורך הרכס עוברים הקו הירוק וגדר ההפרדה. חלק מהרכס נמצא בשליטה אזרחית וביטחונית של הרשות הפלסטינית (A ו-B). על רכס אמיר נמצאים יישובים רבים, המשתייכים בחלקם לישראל ובחלקם לרשות הפלסטינית. היישובים הגדולים ביותר ברכס הם אום אל-פחם, חריש וערערה (ישראל), יעבד ואל-יאמון (הרשות הפלסטינית). ליד עין אל-סהלה נמצאת שמורת הר אמיר אשר ידועה בעצי האלון המצוי, שרידים ליער קדום אשר היה באזור נחל עירון, יער שנעלם ברובו בגלל שתי סיבות מרכזיות: כריתת עצים להרחבת האדמות החקלאיות בעקבות גידול האוכלוסייה באזור נחל עירון במאה ה-20. כריתת עצים לייצור פחם, שהיה תעשייה דומיננטית באזור עד אמצע שנות ה-60 של המאה ה-20. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
חברים (אלבום)

חברים (או שלומי שבת וחברים) הוא אלבומו השישי של הזמר שלומי שבת, שיצא לאור בשנת 2001. האלבום הצליח בחנויות מאוד וכלל להיטים כ"מחרוזת מתוקים", "חתיכת שמיים", "לכל אחד יש" ועוד. נושא האלבום הוא דואטים של שלומי שבת עם אומנים אחרים כאשר במהלך הקלטת האלבום שיתף שבת פעולה עם 16 זמרים שונים כולל: ירון כהן, יואב יצחק, ליאור נרקיס, איציק קלה, אבי סינואני, שלומי שבן, גידי גוב, פיני חדד, בועז שרעבי, ארקדי דוכין ואחותו הקטנה לאה שבת. האלבום מכר מעל ל-200,000 עותקים וזכה בתואר אלבום פלטינה, ונמצא ברשימת האלבומים הישראלים הנמכרים ביותר בכל הזמנים. עיבודים והפקה מוזיקלית – שלומי שבת ורובי בן שמעון, מלבד "כשאת שותקת" שעובד על ידי יעקב למאי ושלומי שבת, "כשאת שותקת" שעובד על ידי מיכי חייק, "מה הוא עושה לה" שעובד על ידי עדי רנרט, "מקום לב" שעובד על ידי ארקדי דוכין, "חתיכת שמיים" שעובד על ידי עידו אגמון, אלדד גואטה ואורי תכלת קלידים - רובי בן שמעון אקורדיון – בוריס אלייב גיטרה בס – אבי יפרח פסנתר – רן אביב תופים – אשר פדי גיטרות – אבי סינגולדה גיטרה 'מזרחית' - אריק כהן, מקסים משעלי עוד, כינור – מקסים משעלי כלי הקשה – זוהר פרסקו, רוני דדון חליל - אמיר שאהסר הוקלט באולפני "קיסר" טכנאי הקלטה ומיקס – יהודה תמיר עיצוב – יוסי אוחיון צילום תמונה – דן לב יחסי ציבור – רחלי גולדבלט חברים - שלומי שבת באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
17 (אלבום)

17 הוא המיני-האלבום הראשון של הזמרת-יוצרת האמריקאית זהביה וורד. האלבום יצא לאור ב-14 ביוני 2019 על ידי חברות התקליטים קולומביה רקורדס וסוני מיוזיק. מידע על האלבום 17 באתר MusicBrainz דייוויד האריס, היט בוי, סופה דופס, אלון פלדר 17, Discogs (באנגלית) "17". iTunes Store (IE). Apple Inc.
אוהמדניה

אוהמדניה (שם מדעי: Ohmdenia) הוא סוג דג גרם נכחד מהסדרה פכיקורמאים שבמחלקה מקריני סנפיר. הוא התקיים ביורה התחתון של מימי אירופה ותואר למדע ב-1953. בסוג זה נכלל מין אחד - Ohmdenia multidentata. המאובנים שלו התגלו בפצלי פוסידוניה (Posidonia Shale) שבדרום גרמניה בין סלעי לאגרשטטה. דג זה נחשב במקור לקרובו של הדג הטורף מהטריאס Birgeria, שהיה קרוב לחדקנאים המודרניים, אך בהמשך התברר שהיה קרוב יותר לדגים אוכלי פלנקטון ענקיים כמו הלידסיכתיס. עם זאת הוא נחשב למאובן מעבר בין דגי הסדרה הרגילים לבין המינים הגדולים אוכלי הפלנקטון שהתקיימו לאורך היורה והקרטיקון. דג זה הגיע לאורך של לפחות 2.5 מטרים כך שהיה מגדולי דגי הגרם של היורה הקדום לצד חדקנאים קדומים כמו Strongylosteus ו-Gyrosteus. הוא היה בעל גולגולת שטוחה ודחוסה עם שיניים קטנות ושטוחות הנוטות אחורה והגוף היה זרים עם סנפירים וזנבות קצרים בעלי אונות גדולות. המבנה של הדג ייחודי ביותר והוא כנראה היה צייד של רכיכות שצד כנראה סילוניות מהירות בים. באחד המאובנים שלו התגלו שרידים של בלמניטים שנותרו בבטן החיה לאחר מותה והוכיחו שניזון מרכיכות. מדיה וקבצים בנושא אוהמדניה בוויקישיתוף אוהמדניה, באתר GBIF (באנגלית)
זהביה וורד

קאריסה זהביה וורד (באנגלית: Carisa Zhavia Ward; נולדה ב-6 במרץ 2001), היא זמרת-יוצרת אמריקאית. וורד החלה את דרכה בתוכנית האמריקאית "The Four"(אנ'). היא מוכרת גם בשל השתתפותה בסינגל "Welcome to the Party", יחד עם דיפלו, פרנץ' מונטנה וליל פאמפ. בשנת 2019, היא ביצעה את השיר "A Whole New World" בשיתוף זאין מאליק, מתוך הפסקול של הסרט "אלאדין". כאשר הייתה בת 16, בינואר 2018 השתתפה בתוכנית המציאות האמריקאית "The Four", המבוססת על התכנית הישראלית "The Four". באודישן שלה שרה את השיר "Location" של חאליד, ואת השיר "Unforgettable" של הראפר פרנץ' מונטנה. בשלב הבא ביצעה את השיר "Killing Me Softly with His Song" והפכה למוגנת מהדחה. בשמינית הגמר שרה את הלהיט של ריהאנה "Diamonds", מה שהוביל אותה להיות מועמדת להדחה. בשלב הבא כדי להינצל מהדחה שרה את השירים "Bodak Yellow" של קארדי בי ו-"Say Something" של הצמד המוזיקלי A Great Big World ועברה בהצלחה לרבע הגמר. בחצי הגמר על המתמודדים לזכות באהבת הקהל והמתמודד שזוכה יכול לבחור נגד מי להתמודד בגמר. וורד ביצעה בחצי הגמר את השיר "One Dance" של הראפר דרייק ולא זכתה להגיע לגמר. בשנת 2018, הוציאה זהביה וורד את סינגל הבכורה שלה "Welcome to the Party", ביחד עם דיפלו, פרנץ' מונטנה וליל פאמפ. השיר הפך ללהיט כאשר הגיע לעשירייה הפותחת במצעד השירים שבניו זילנד. בשנת 2019, הוציאה את המיני-אלבום הראשון שלה, 17. הסינגל הראשון מתוכו היה "Candlelight", אשר הגיע למקום ה-40 במצעד השירים הקצביים. בהמשך יצא הסינגל השני "Deep Down", אשר לא זכה להצלחה רבה. הסינגל השלישי "100 Ways", לא זכה להצלחה גם כן. בשנת 2019, יצא השיר "17" כשיר הנושא מתוכו וכסינגל הרביעי והאחרון מתוכו. באוקטובר 2019, הוציאה את "A Whole New World" מחדש ביחד עם זאין מאליק. 2019: 17 2019: 100 Ways Tour 2019: The 17 Tour מדיה וקבצים בנושא זהביה וורד בוויקישיתוף אתר האינטרנט הרשמי של זהביה וורד זהביה וורד, ברשת החברתית פייסבוק זהביה וורד, ברשת החברתית אקס (טוויטר) זהביה וורד, ברשת החברתית אינסטגרם זהביה וורד, ברשת החברתית טיקטוק זהביה וורד, סרטונים בערוץ היוטיוב זהביה וורד, במסד הנתונים הקולנועיים IMDb (באנגלית) זהביה וורד, באתר אפל מיוזיק (באנגלית) זהביה וורד, באתר ספוטיפיי זהביה וורד, באתר MusicBrainz (באנגלית) זהביה וורד, באתר Discogs (באנגלית) זהביה וורד, באתר אמזון מיוזיק New Music: Diplo, French Montana, & Lil Pump feat. Zhavia – 'Welcome to the Party', Rap-Up (באנגלית) Diplo, French Montana, and Lil Pump Team Up for “Welcome to the Party” f/ Zhavia Ward, Complex (באנגלית) The Official New Zealand Music Chart, THE OFFICIAL NZ MUSIC CHART (באנגלית) Zhavia Ward - 17, Discogs (באנגלית) Candlelight - Single by Zhavia Ward, Apple Music (באנגלית) Billboard Deep Down - Single by Zhavia Ward, Apple Music (באנגלית) 100 Ways - Single by Zhavia Ward, Apple Music (באנגלית) Zhavia, [https://twitter.com/ZhaviaWard/status/1133114518958219265 “17” out 5/31pic.twitter.com/UQFusis2yn], @ZhaviaWard, ‏2019T13:55 Aladdín (Original Motion Picture Soundtrack) by Various Artists, Apple Music (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
המחתרת הנאו-נאצית

המחתרת הנאו-נאצית, NSU, אשר נודעה בגרמנית כ-Nationalsozialistischer Untergrund (תעתיק: נאציונאל-סוציאליסטישר אונטרגרונד; בעברית: המחתרת הנציונאל-סוציאליסטית או המחתרת הלאומית-סוציאליסטית), הייתה התארגנות נאו-נאצית מחתרתית אלימה, שהוקמה בשנת 1999 בגרמניה, ממניעים של גזענות ושנאת זרים, על מנת לרצוח מהגרים ובני מהגרים. חברי הגרעין המייסד של המחתרת, אווה בונמארט, אווה מונדלוס וביאטה צ'פה, חיו יחד בקמניץ ובצוויקאו תחת זהות בדויה, מאז 1998. בין השנים 2000 ו-2007,הם רצחו עשרה אנשים, מהם תשעה מהגרים ושוטרת אחת. הם ניסו לרצוח 43 אנשים נוספים, הניחו שלושה מטעני חבלה, והיו מעורבים ב-15 מקרי שוד. המחתרת נהנתה מרשת תומכים על-אזורית, שסיפקה להם כסף, נשק, וזהויות בדויות. מספר התומכים שנוי במחלוקת עד היום, והוא מוערך בכ-100 עד 200 איש, ביניהם אנשי מפלגות ימין קיצוני. מדיה וקבצים בנושא המחתרת הנאו-נאצית בוויקישיתוף ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
ברונו סמרטינו

ברונו סמרטינו (באנגלית: Bruno Sammartino;‏ 6 באוקטובר 1935 – 18 באפריל 2018) היה מתאבק איטלקי-אמריקאי, שנחשב לאחד המתאבקים הגדולים בכל הזמנים. ידוע במיוחד כמתאבק ב-WWF (היום ה-WWE), שם החזיק את תואר אליפות ה-WWF במשך תקופה מצטברת של למעלה מ-11 שנה (4,040 ימים) על פני שתי קדנציות, כשהראשונה ביניהן היוותה את משך הזמן הארוך ביותר שאלוף החזיק בתואר - 2,803 ימים. גובהו היה 178 ס"מ ומשקלו 120 ק"ג. בראשית הקריירה שלו, כונה "האיטלקי החזק" ("The Italian Strongman") ו"האיש החזק בעולם" ("The Strongest Man in the World"). לאחר מכן כונה, "האגדה החיה" ("The Living Legend"). ידוע בשל מהלך הסיום שלו: חיבוק הדוב. בתקופת השיא שלו, הוא התאמן אצל ארנולד סקאלנד. לאחר פרישתו היה סמרטינו אחד המבקרים הגדולים של שימוש התכוף בסמים ממריצים בתעשיית ההיאבקות המקצועית. בשנת 2013 נבחר להיכל התהילה של ה-WWE. טרי פאנק אמר עליו כי סמרטינו "היה גדול יותר מההיאבקות עצמה". מדיה וקבצים בנושא ברונו סמרטינו בוויקישיתוף אתר האינטרנט הרשמי של ברונו סמרטינו (באנגלית) ברונו סמרטינו, ברשת החברתית אקס (טוויטר) ברונו סמרטינו, באתר WWE.com להיאבקות מקצועית ברונו סמרטינו, באתר Online World of Wrestling ברונו סמרטינו, באתר "Find a Grave" (באנגלית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אסף צרויה

אסף צרויה (נולד ב-1979) הוא מלחין, מוזיקאי, מפיק ומעבד מוזיקלי ישראלי. אסף צרויה נולד ב-1979 בעיר רמלה. בגיל 12, שלחו את צרויה הוריו ללמוד לנגן על גיטרה. צרויה ניגן בקונסרבטוריון העירוני של רמלה והופיע בקונצרטים שונים כבר בתור ילד. בשנות האלפיים, הקים יחד עם חמישה חברים נוספים להקת רוק אתנית בשם "האוזן של ווינסט". הלהקה הופיעה ברחבי הארץ והמשיכה לפעול עד לשירותם הצבאי של חברי הלהקה. ב-2011 הקים צרויה אולפן הקלטות בעיר תל אביב-יפו. כעבור שנתיים, עזב את האולפן והקים אולפן נוסף בקריית עקרון. באותה שנה, הוציאה מרגלית צנעני את הסינגל "ילד" שהלחין צרויה למילותיו של אבי אוחיון. ב-2013 הפיק את אלבומו השלישי של הזמר עומר אדם, "מוזיקה ושקט", תוך שהלחין את רוב שירי האלבום, למילותיו של אבי אוחיון. האלבום זכה במעמד "אלבום זהב" על מכירת 20,000 עותקים. לאחר מכן, המשיך צרויה לעבוד עם אדם תוך שהלחין לו שירים רבים שזכו אף הם להצלחה רבה. ב-2014 יצא שיר הנושא של הסדרה "זגורי אימפריה", שבוצע על ידי עומר אדם, נכתב על ידי מאור זגורי והולחן על ידי אבי אוחיון וצרויה. בהמשך השנה, יצא אלבומו של פאר טסי, "כוחה של אהבה", מתוכו הפיק את השיר "אל תהיי עצובה", שהגיע למקום התשיעי במצעד השבועי של מדיה פורסט. ב-2015 יצא להיטו של הזמר דודו אהרון, "טרמינל 3", שהלחין צרויה לצד אבי אוחיון ודודו אהרון. השיר זכה להצלחה מסחרית רבה והגיע בשיאו למקום התשיעי במצעד הפזמונים השבועי של רשת ג' וזכה בפרס אקו"ם לשיר השנה. באותה השנה, יצא שירו של אייל גולן, "שישי בצהריים" שהלחין צרויה. השיר הגיע למקום החמישי במצעד השנתי של גלגלצ. באוגוסט 2015 יצא אלבומו של עומר אדם, "מודה אני", בו הלחין את מרבית השירים. בין השירים שהלחין ניתן למנות את "אז הלכתי" ו"מודה אני", שזכה להצלחה רבה במצעדי הפזמונים. ב-2016 יצא שירו של עומר אדם, "אחרי כל השנים", שעיבד והפיק צרויה. באותה שנה, זכה צרויה לצד כותב השיר אבי אוחיון ואדם עצמו בפרס אקו"ם ל"שיר השנה". ב-2017 יצא האלבום "אחרי כל השנים", בו נכלל השיר, שהפיק צרויה במלואו. ב-2019 יצא אלבומו ה-22 של אייל גולן, "הפוך מהיקום", מתוכו הלחין את השיר "כמו בספרים ההם". ב-2020 יצא אלבומו השישי של עומר אדם, "Omer", מתוכו הלחין והפיק צרויה את השירים "חברות שלך" ו"פעם בחיים". ב-2023 יצא אלבומו השביעי של עומר אדם, "סוף העולם", מתוכו הלחין והפיק צרויה את השיר "קומה 58". צרויה מתגורר במזכרת בתיה. נשוי ואב לשלושה. אסף צרויה, באתר MusicBrainz (באנגלית) אסף צרויה, באתר "פזמונט" ארז שרווינטר, אסף צרויה, שעומד מאחורי כמה מהלהיטים הגדולים של המוזיקה הישראלית בשנים האחרונות, בריאיון ראשון, באתר ערים
Welcome to the Party

Welcome to the Party (בעברית: ברוך הבא למסיבה) הוא סינגל שהוקלט על ידי התקליטן דיפלו, הראפרים פרנץ' מונטנה וליל פאמפ והזמרת-יוצרת זהביה וורד. השיר יצא לאור ב-15 במאי 2018, כסינגל מתוך פסקול הסרט "דדפול 2", על ידי חברות התקליטים אפיק רקורדס, קולומביה רקורדס, וורנר מיוזיק גרופ ו-Mad Decent. השיר הגיע למקום השמיני במצעד של ניו זילנד. השיר נכתב על ידי דיפלו, פרנץ' מונטנה, ליל פאמפ, ג'וסלין דונלד וולנטינו חאן. סגנון השיר הוא הטראפ והיפ הופ. הווידאו קליפ הרשמי של השיר הועלה לערוץ היוטיוב של דיפלו ב-21 במאי 2018. הקליפ מורכז ממספר סצנות בהן מופיעים הזמרים וכן חלקים מתוך הסרט עצמו. נכון למאי 2020, מונה הצפיות של הווידאו קליפ עומד על כ-165 מיליון צפיות. סרטון השיר "Welcome to the Party" באתר יוטיוב דיפלו, פרנץ' מונטנה, ליל פאמפ, ג'וסלין דונלד, ולנטינו חאן Welcome To The Party, Discogs (באנגלית) OFFICIAL TOP 40 SINGLES, https://nztop40.co.nz/ (באנגלית) Welcome to the Party (באנגלית), נבדק ב-2019-05-04 Diplo, French Montana & Lil Pump ft. Zhavia Ward - Welcome To The Party (Official Music Video)
יחסי מצרים–סין

יחסי מצרים-סין הם היחסים הדיפלומטיים בין הרפובליקה העממית של סין לבין מצרים. לסין ישנה שגרירות בקהיר, ולמצרים ישנה שגרירות בבייג'ינג. ב-30 במאי 1956 מצרים הייתה למדינה האפריקאית הראשונה שקיימה יחסים עם הרפובליקה העממית של סין, לאחר שחרור אפריקה משליטה אירופית. עוד באותה שנה, הסירה מצרים את הכרתה בטאיוואן, על רקע היחסים המעורערים בין סין וטאיוואן, סין טוענת לריבונות על טאיוואן ועל כן הן אויבות, מדינות שהכירו בטאיוואן גרמו לעימותים עם סין, ובנות בריתה של סין העדיפו לקיים קשר עם מצרים מאשר עם טאיוואן. בשנת 2015 ביקר נשיא מצרים עבד אל-פתאח א-סיסי בבייג'ינג, וצפה בטקס לציון 70 שנה לניצחון על יפן במלחמת סין–יפן השנייה, אירוע ממנו רוב מדינות העולם נמנעות. על רקע הסכסוך הישראלי-פלסטיני, ומעורבותה של מצרים בניסיון להשכין שלום, סין מעורבת גם בקשר ליחסיה עם ישראל, ובהסדר מעט דומה לטיבט. בשנות ה-80 של המאה ה-20 קיבלה מצרים מסין ספינות וכן צוללת, וכן סין סייעה למצרים לייצר כלי נשק משלה. החל משנת 2000, החלו המצרים לייצר כלי נשק ומטוסי קרב דומים לשל הסינים. בין מצרים לסין קיימים יחסים כלכליים מלאים, מצרים היא המדינה החמישית בגודלה בסחר החוץ של סין. סין רואה במצרים גם כשותפה כלכלית שניתן לייצא אליה את מוצריה, מצרים מצידה מרוויחה מכך שהיא מקבלת כוח אדם בענפי התעשייה, המחצבים, החקלאות, הדגה, התיירות, הרכב והספנות. סין מייצאת למצרים גיוס השקעות של כ15 מיליארדי דולרים. מצידה של ישראל ישנו היבט חיובי והיבט שלילי, מצד אחד סין עלולה לגרום למדינות ערב לפגוע בישראל על רקע הסכסוך הישראלי-פלסטיני, מנגד ישראל יכולה להרוויח מכך שמצרים נתמכת כלכלית וכך נשמר השלטון במצרים. כוח העבודה הסיני חשוב מאוד למצרים, סינים רבים מגיעים מסין למצרים בשביל לעבוד בעבודות שונות שצריך במדינה. מדיה וקבצים בנושא יחסי מצרים–סין בוויקישיתוף דורון פסקין ורחל בית-אריה, הסינים יורדים לסיני, באתר כלכליסט, 28 במרץ 2010 Siva Govindasamy,‏ Ahmed Mohamed Hassan, סין מנסה לחתור תחת גרמניה בהצעת הצוללות למצרים, באתר רויטרס, ‏3 באוגוסט 2015 רחל בת אריה, מה מחפשת סין במצרים?, באתר הפורום לחשיבה איזורית, ‏3 בדצמבר 2015 אופיר וינטר, אסף אוריון, מצרים וסין ב"שותפות אסטרטגית כוללת", באתר המכון למחקרי ביטחון לאומי, ‏10 בפברואר 2016
שפופרת טלפון

שְׁפוֹפֶרֶת טֶלֶפוֹן או מִיקְרוֹטֵלֵפוֹן (microtelephone) היא רכיב בטלפון שדרכו ניתן לקבל שמע דרך המקלט ולשוחח עם הגורם המרוחק באמצעות המשדר המובנה בטלפון. בטלפונים המוקדמים השפופרת הותקנה ישירות על הטלפון עצמו. עד הופעת הטלפון האלחוטי, המכשיר היה מחובר בדרך כלל ליחידת הבסיס, באמצעות חוט טינסל גמיש. אוזניות מדיה וקבצים בנושא שפופרת טלפון בוויקישיתוף שפופרת במילוני האקדמיה ללשון העברית. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.